b"\n_START_ARTICLE_\nJane Evrard\n_START_SECTION_\nBiografia\n_START_PARAGRAPH_\nJane va comen\xc3\xa7ar a tocar el viol\xc3\xad a l'edat de set anys. Va acabar els seus estudis musicals al Conservatori Nacional de Par\xc3\xads, a la classe de viol\xc3\xad dirigida per Augustin Lefort. Al Conservatori va con\xc3\xa8ixer al violinista Gaston Poulet amb qui es casaria l'any 1912. La parella va freq\xc3\xbcentar a continuaci\xc3\xb3 el director d'orquestra Georges Rabani, qui dirigia les orquestres del Casino de Deauville i del Th\xc3\xa9atre de l'Od\xc3\xa9on de Par\xc3\xads. L'any 1913 Pierre Monteux els encarrega que l'ajudin en la preparaci\xc3\xb3 de l'estrena de l'obra Le sacre du Printemps (La consagraci\xc3\xb3 de la primavera) d'\xc3\x8dgor Stravinski, en la qual el core\xc3\xb2graf i ballar\xc3\xad seria el rus V\xc3\xa0tslav Nijinski. Durant els anys 1920, mentre que Gaston Poulet fundava els Concerts Poulet, la seva esposa treballaria de professora de viol\xc3\xad. Acabarien per separar-se._NEWLINE_L'any 1930 Jeanne va fundar la seva orquestra, l'Orquestra Femenina de Par\xc3\xads, compost de vint-i-cinc m\xc3\xbasiques. A partir d'aquell moment es fa dir Jane Evrard, esdevenint la primera francesa en funcions de directora d'orquestra. Al diari Excelsior el compositor i music\xc3\xb2graf \xc3\x89mile Vuillermoz va escriure: \xc2\xabLa iniciativa presa per Jane Evrard, excel\xc2\xb7lent violonista, m\xc3\xbasic complerta i treballadora incansable, \xc3\xa9s intel\xc2\xb7ligent i raonada. Jane Evrard posa damunt la taula el problema de la m\xc3\xa0 d'obra femenina en la m\xc3\xbasica de conjunts. Vet aqu\xc3\xad un gest honest i valent\xc2\xbb. La seva orquestra va fer diverses gires per Fran\xc3\xa7a, Portugal, Espanya i Pa\xc3\xafsos Baixos._NEWLINE_Al fi de la seva vida, despr\xc3\xa9s haver-hi estat expulsada del seu pis pels seus problemes econ\xc3\xb2mics, va anar a viure a una casa de retir de la Fundaci\xc3\xb3 Rossini."